पाएं अपने शहर की ताज़ा ख़बरें और फ्री ई-पेपरडाउनलोड करें
एसपी हिम्मत अभिलाष की ओर से चलाए जा रहे विशेष अभियान के तहत डीएसपी मदनसिंह के सुपरविजन में शिवगंज पुलिस ने रुपयों का दाव लगाकर सार्वजनिक जगह पर जुआ खेल रहे 7 जुआरियों को गिरफ्तार कर उनके कब्जे से 13 हजार 640 रुपए बरामद किए।
पुलिस थाने के एएसआई विक्रमसिंह ने बताया कि गुरुवार देर शाम को मुखबीर की सूचना पर पुलिस ने ग्राम चांदाना रोड पर अर्जुन पुत्र कपूराराम, प्रवीण पुत्र नथमल, अनन पुत्र कानाराम, भंवरलाल पुत्र हिम्मतराम, श्रवण कुमार पुत्र रमेश कुमार, प्रवीण कुमार पुत्र भंवरलाल,ईश्वर लाल पुत्र पोकरमल निवासी शिवगंज को ताश पतों से जुआ खेलते पकड़ा।
पुलिस ने उनके कब्जे से जुआ के दाव पर लगवाए 13 हजार 640 रुपए ताश के पत्ते बरामद कर गिरफ्तार किया। पुलिस ने मामला दर्ज कर उनके विरूद्ध जांच शुरू की। पुलिस की कार्रवाई में एएसआई विक्रमसिंह, चंद्रसिंह, महेश कुमार, जसाराम, नरेंद्र पाल सिंह, लेखराज व चौथमल मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn